Príloha č. 1 – SP k DNS na Projektové služby \_Výzva č. 8

**Opis predmetu zákazky**

**Názov zákazky:**

**Výkon stavebného dozoru pre stavbu - Modernizácia skladovacej infraštruktúry pre triedený odpad, výstavba chodníkov, spevnených plôch a rekonštrukcia oplotenia v ZEVO a Rekonštrukcia prenajatých priestorov v areáli MHTH výhrevňa JUH**

Opis zákazky:

Výkon stavebno-technického dozoru stavebníka nad realizáciou stavby Modernizácia skladovacej infraštruktúry pre triedený odpad, výstavba chodníkov, spevnených plôch, rekonštrukcia oplotenia v ZEVO a rekonštrukcia a prestavba skladovacích priestorov na kancelárske priestory realizovanej na základe projektovej dokumentácie vypracovanej HR-Project, s.r.o., Budovateľská 1159/10, 925 72 Selice pod názvom :

* SO02 - Rozšírenie skladových priestorov o kóje na skladovanie plastového odpadu, skla a kovového šrotu
* SO03 - Areálové oplotenie
* SO04 - Stavebné úpravy areálovej spevnenej plochy
* SO05 - Prístrešok
* Rekonštrukcia a prestavba skladovacích priestorov na kancelárske priestory

Cieľom je modernizácia skladovacích priestorov pre uskladnenie separovaného odpadu pred ďalším spracovaním, vybudovanie spevnených plôch a chodníkov, rekonštrukcia areálového oplotenia, vybudovania prístrešku pre fajčiarov a prestavba skladovacích priestorov na kancelárske využitie.

Predpokladaná doba realizácie diela je 16 týždňov a predpokladaná hodnota investície je 550 000 €.

Predmet zákazky:

Stavebno-technický dozor bude vykonávať dozorovanie stavby, tak aby všetky práce na stavbe boli zrealizované v súlade so všeobecne záväznými právnymi predpismi, normami EN/STN, technickými špecifikáciami v stanovenom čase a pri dodržaní podmienok určených Zmluvou o dielo na zhotovenie vyššie uvedenej stavby.

Služby Stavebno-technického dozoru budú okrem iného zahŕňať činnosti:

* Odovzdanie staveniska zhotoviteľovi alebo zhotoviteľom
* Účasť na kontrolnom zameraní terénu, ktoré vykoná zhotoviteľ pred začatím prác
* Dodržanie podmienok povolení potrebných pre výstavbu
* Plnenie opatrení štátneho stavebného dohľadu,
* Riadne evidovanie a archivovanie projektu stavby
* Systematické doplňovanie projektovej dokumentácie, podľa ktorej sa stavba realizuje
* Evidovanie dokumentácie dokončených častí stavby,
* Priebežné evidovanie všetkých zmien projektu voči projektovej dokumentácií
* Odsúhlasovanie dodatkov a zmien projektu, ktoré nezvyšujú cenu stavebného objektu alebo prevádzkového súboru, nepredlžujú lehotu výstavby, nezhoršujú parametre stavby ani jej prevádzkové a úžitkové vlastnosti,
* Organizácia a vedenie kontrolných dní stavby, tvorba zápisov z kontrolných dní
* Pravidelná prítomnosť na stavbe a dozorovanie vykonávaných stavebných prác
* Manažment zmluvy o dielo uzavretej medzi Objednávateľom a Zhotoviteľom stavby
* Činnosti súvisiace s plnením podmienok Objednávateľa podľa Zmluvy o dielo na zhotovenie vyššie uvedenej stavby
* Stavebno-technický dozor bude konať v mene Objednávateľa a v dôsledku toho bude niesť plnú a výhradnú zodpovednosť za činnosti poskytované v rámci výkonu Stavebno-technického dozoru.
* Kontrola a schvaľovanie vecnej a cenovej správnosti a úplnosti oceňovacích podkladov
* Kontrola a schvaľovanie vecnej a cenovej správnosti a úplnosti platobných dokladov a ich súladu s podmienkami zmluvy o dielo a predkladanie týchto dokladov na úhradu objednávateľovi
* Kontrola tých častí stavby, ktoré budú pri ďalšom postupe výstavby zakryté, alebo sa stanú neprístupnými
* Odovzdanie častí stavby v dohodnutom stupni rozostavanosti ďalším zhotoviteľom na ich nadväzné činnosti v súlade so zmluvami
* Spolupráca s geodetom pri dodržiavaní priestorového umiestnenia objektov,
* Spolupráca s pracovníkmi vykonávajúcimi autorský dozor a odborný autorský dohľad pri zabezpečovaní súladu realizovanej stavby s projektom
* Spolupráca so spracovateľmi realizačných projektov a so zhotoviteľmi pri navrhovaní opatrení na odstránenie prípadných chýb projektu
* Sledovanie, či zhotovitelia vykonávajú skúšky materiálov, konštrukcií, zariadení a prác, kontrola výsledkov skúšok a evidovanie dokladov o výsledkoch týchto skúšok
* Postupné vyžadovanie, evidovanie a archivovanie dokladov, preukazujúcich kvalitu diela
* Sledovanie vedenia stavebných denníkov
* Hlásenie archeologických nálezov
* Spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri ohrození zdravia alebo majetku na stavbe
* Kontrola postupu prác podľa harmonogramu, upozornenie zhotoviteľov na nedodržiavanie dohodnutých termínov a spolupráca pri prerokovaní návrhov opatrení zhotoviteľov smerujúcich k odstráneniu vzniknutého oneskorenia postupu prác
* Príprava podkladov pre uplatňovanie majetkových sankcií ak objednávateľ o to požiada
* Príprava podkladov pre záverečné technicko-ekonomické vyhodnotenie stavby
* Príprava podkladov pre odovzdanie a prevzatie stavby alebo jej častí a účasť na konaní o odovzdaní a prevzatí
* Kontrola dokladov, ktoré zhotoviteľ pripraví k odovzdaniu a prevzatiu diela
* Kontrola, či zhotoviteľ odstraňuje vady a nedorobky zistené pri odovzdaní a prevzatí diela v dohodnutých lehotácha potvrdzovanie dokladov o odstránení vád a nedorobkov
* Kontrola úplnosti a správnosti Dokumentácie skutočného vyhotovenia stavby (DSV) a sprievodnej technickej dokumentácie (STD) predloženej zhotoviteľom stavby
* Príprava, organizácia a aktívna účasť na kolaudačnom konaní
* Kontrola vypratania staveniska

Ostatné požiadavky a podmienky:

* Navrhovaná cena za poskytovanú službu musí zahŕňať všetky náklady, ktoré súvisia , resp. vzniknú v súvislosti s plnením predmetu zákazky.
* Ostatné požiadavky na predmet zákazky súvisiace s týmto opisom predmetu zákazky, sú uvedené v Prílohe č. 3 – Zmluva na výkon činnosti stavebného dozoru. Pričom verejný obstarávateľ odporúča uchádzačom, aby si dôkladne prečítali podmienky plnenia zmluvy .

Príloha č. 1a) : Projektová dokumentácia stavby